Temapakke «Språk, kultur og identitet» uke 4–6: muntlig arbeid og vurdering, språkforskningsprosjekt

**Til læreren**

Disse ukene har elevene jobbet med språk, kultur og identitet i tilknytning til språkhistorie, norrønt, skandinaviske språk og talespråk. Nå skal de gjennomføre en selvstendig språkforskningsoppgave om et selvvalgt tema innen temaparaplyen språk, kultur og identitet. Forslag til vurderingsform er at de lager en digital presentasjon som de legger lyd på, altså snakker inn lydfiler. Her kan de bruke for eksempel PP og legge inn lydfiler, eller de kan bruke andre digitale hjelpemidler der de kan filme egen skjerm samtidig som de snakker. Her er det mange muligheter.

**Forberedelser**

* Vi går gjennom hvordan vi kan gjennomføre en språkforskningsoppgave. Det finnes en egen PPT om det, tett knyttet til kapittel 14.
* Trenger du å repetere hvordan du holder en presentasjon, se video på nettstedet <https://muntligverktoy.fagbokforlaget.no/>. Selv om du skal levere dette digitalt, kan det være mange lure tips her.
* Se også tips i kapittel 2.

**Om arbeidet**

* Du skal gjennomføre en språkforskningsoppgave med utgangspunkt i utforsk-språk-modellen i kapittel 14. Se framgangsmåten her.
* Du skal følge oppskriften, med tema, problemstilling osv. Alle elementene i utforsk-språket-modellen skal være med.
* Du skal spille inn et digitalt produkt til slutt. Her konkretiserer faglærer.

**Krav til arbeidet**

* Tid: 10–12 minutter til sluttproduktet
* Du bruker et valgfritt digitalt verktøy.
* Refleksjonsnotatet er på maks en halv side og leveres som et eget dokument.
* Du skal bruke relevante fagbegreper og eksempler, og vise faglig selvstendighet.
* Alle elementene i utforsk-språk-modellen skal med. Se side 252.
* Kildeliste skal med, og skal føres korrekt.